পদ্মিনীর সাথে একটি চলচ্চিত্রের সেট পরিদর্শন করার সময় সুকুমারীকে একজন পরিচালক লক্ষ্য করেন এবং তামিল ছবি "অর ইরাভু"তে মুখ্য ভূমিকায় অভিনয়ের মাধ্যমে সুকুমারীর চলচ্চিত্রে হাতেখড়ি হয়। তিনি সাদা-কালো যুগের বিভিন্ন মালায়ালাম ও তামিল ছায়াছবিতে অভিনয় করেছিলেন, যেমন: "উদ্যোগস্থ", "চেট্টাথী", "কুশ্রুথিকুট্টান", "কুঞ্জলি মারাক্কার", "থাচোলি ওথেনান", "যক্ষী ও করিনিঝাল"। পরে প্রিয়দর্শন পরিচালিত বিভিন্ন ছায়াছবি যেমন "পুচাক্কোরু মুককুঠি", "ওওদারথুয়াম্বা আলারিয়াম", "বোয়িং বোয়িং" এবং "বন্দনাম" ইত্যাদিতে অভিনয়ের মাধ্যমে জনপ্রিয় হয়ে ওঠেন। তিনি বালচন্দ্র মেনন পরিচালিত বিভিন্ন ছায়াছবি যেমন "মনিচেপ্পু থুরান্নাপোল" এবং "কারিয়াম নিসরাম" ইত্যাদি ছবিতেও অভিনয় করেছিলেন। পরবর্তীকালে, তিনি আদুর গোপালকৃষ্ণন পরিচালিত "নিঝালকুঠু" (২০০২)-তে মুখ্য ভূমিকা পালন করেছিলেন। তিনি অনেক উল্লেখযোগ্য ছবিতে মায়ের ভূমিকা পালন করেছিলেন।

কর্মজীবন
ব্যক্তিগত জীবন
পুরস্কার ও সম্মাননা
প্রাথমিক জীবন